**Μαθήματα Ενηλικίωσης** (αγγλικά: *The Sessions*) είναι δραματική ταινία, παραγωγής 2012, σε σκηνοθεσία και σενάριο του Μπεν Λιούιν. Είναι βασισμένη σε ένα δοκίμιο του Μαρκ Ο' Μπράιεν, ενός ποιητή που είναι παράλυτος από τη μέση και κάτω εξαιτίας της πολιομυελίτιδας, ο οποίος προσλαμβάνει μια επαγγελματία θεραπεύτρια του σεξ για να χάσει την παρθενιά του. Πρωταγωνιστούν οι Τζον Χοκς, Έλεν Χαντ και Γουίλιαμ Χ. Μέισι.

Η πρεμιέρα της ταινίας πραγματοποιήθηκε στο Φεστιβάλ Κινηματογράφου Σάντανς το 2012 όπου και έλαβε το Βραβείο Κοινού και το Ειδικό Βραβείο Κριτικής Επιτροπής για τη συνολική ερμηνεία του καστ. Η Fox Searchlight Pictures αγόρασε τα δικαιώματα διανομής και κυκλοφόρησε την ταινία στις 16 Νοεμβρίου 2012. Απέσπασε εξαιρετικά σχόλια από τους κριτικούς και έλαβε δύο υποψηφιότητες για Χρυσή Σφαίρα και μία υποψηφιότητα για Όσκαρ στην κατηγορία Β' Γυναικείου Ρόλου για την ερμηνεία της Έλεν Χαντ.

Πλοκή
-----

Βασισμένη σε αληθινή ιστορία, η ταινία αφηγείται τη ζωή του ποιητή Μαρκ Ο' Μπράιεν, ο οποίος είχε προσβληθεί με πολιομυελίτιδα όταν ήταν έξι ετών. Από τότε ζει ξαπλωμένος σε ένα κρεβάτι και για να μπορέσει να αναπνεύσει χρειάζεται τη βοήθεια ενός μηχανήματος. Ο Ο' Μπράιεν δεν μπορεί να κινηθεί καθόλου, παρά μόνο να κουνάει το κεφάλι του και να χαμογελάει. Παρά τα δύσκολα προβλήματα που αντιμετωπίζει, ξεπερνά σημαντικές δυσκολίες καθώς και διάφορες στατιστικές περί προσδόκιμου ζωής. Μια μέρα αποφασίζει να χάσει την παρθενιά του. Αφού συμβουλευτεί τον Πάτερ Μπρένταν, έρχεται σε επαφή με την Σέριλ Κόεν Γκριν, μια επαγγελματία σεξουαλική θεραπεύτρια.

Ηθοποιοί και Χαρακτήρες
-----------------------

* Τζον Χοκς στο ρόλο του *Μαρκ Ο' Μπράιεν*
* Έλεν Χαντ στο ρόλο της *Σέριλ Κόεν Γκριν*
* Γουίλιαμ Χ. Μέισι στο ρόλο του *Πάτερ Μπρένταν*
* Μουν Μπλάντγκουντ στο ρόλο της *Βέρα*
* Ανίκα Μαρκς στο ρόλο της *Αμάντα*
* Γ. Ερλ Μπράουν στο ρόλο του *Ροντ*
* Μπλέικ Λίντσλεϊ στο ρόλο της *Λόρα Γουάιτ*
* Άνταμ Άρκιν στο ρόλο του *Τζος*
* Ρόμπιν Γουέιγκερτ στο ρόλο της *Σούζαν*
* Ράστι Σουίμερ στο ρόλο της *Τζόαν*
* Ρέα Πέρλμαν στο ρόλο της *Μίκβα Λέιντι*

Παραγωγή
--------

### Ιστορία

Ο Μαρκ Ο' Μπράιεν ήταν δημοσιογράφος και ποιητής, παράλυτος από τη μέση και κάτω εξαιτίας της πολιομυελίτιδας από την παιδική του ηλικία. Ο Ο' Μπράιεν ανέπνεε με τη βοήθεια μηχανήματος σχεδόν όλη του ζωή. Στην ηλικία των 38, προσέλαβε μια επαγγελματία θεραπεύτρια του σεξ, τη Σέριλ Κόεν Γκριν να τον βοηθήσει να χάσει την παρθενιά του.

Η ταινία είναι βασισμένη στο δοκίμιο που έγραψε ο Ο' Μπράιεν σχετικά με τις εμπειρίες του με την Γκριν, "On Seeing a Sex Surrogate", το οποίο δημοσιεύτηκε στο περιοδικό *The Sun* το 1990. Η ζωή του Ο' Μπράιεν έγινε ντοκιμαντέρ μικρού μήκους το 1996 με τίτλο *[Breathing Lessons: The Life and Work of Mark O'Brie* σε σκηνοθεσία της Τζέσικα Γιου, το οποίο βραβεύτηκε με Όσκαρ Καλύτερου Ντοκιμαντέρ Μικρού Μήκους. Ο Ο' Μπράιεν έγραψε επίσης ένα βιβλίο για τη ζωή του, το *How I Became a Human Being: A Disabled Man’s Quest for Independence*, ωστόσο ούτε η ταινία ούτε το ντοκιμαντέρ βασίστηκαν σε αυτό.

Ο Μαρκ Ο' Μπράιεν πέθανε το 1999 στην ηλικία των 49.

### Ανάπτυξη

Ο σεναριογράφος και σκηνοθέτης Μπεν Λιούιν, επιζήσαντας της πολιομυελίτιδας, πρωτοδιάβασε για τις εμπειρίες του Ο' Μπράιεν με τη θεραπεύτρια του σεξ στο ίντερνετ. Έψαχνε να βρει υλικό για το σεξ και τους ανάπηρους για μια κωμική σειρά και έπεσε τυχαία πάνω στο δοκίμιο του Ο' Μπράιεν. Ο Λιούιν δήλωσε *"Αισθάνθηκα ότι αν έκανα στην ταινία αυτό που έκανε αυτός σε μένα με το γράψιμό του, τότε θα μπορούσα να δώσω κάτι πολύ δυναμικό"*. Ενώ έγραφε το σενάριο, ο Λιούιν άντλησε έμπνευση από τις δικές του εμπειρίες με την πολιομυελίτιδα και δούλεψε πολύ στενά με τη Σούζαν Φέρνμπαχ, τη σύντροφο του Ο' Μπράιεν τα τελευταία χρόνια της ζωής του και τη Σέριλ Κόεν Γκριν, τη θεραπεύτρια. Για να προσομοιώσει τη στάση του Ο' Μπράιεν, ο Τζον Χοκς χρησιμοποίησε ένα κομμάτι αφρολέξ μεγέθους μπάλας ποδοσφαίρου, το οποίο άπλωσε στην αριστερή πλευρά της πλάτης του για να λυγίσει τη σπονδυλική του στήλη. Κατά συνέπεια κάποια από τα όργανά του άρχισαν να μετακινούνται και ο χειροπρακτικός του, του είπε ότι η σπονδυλική του στήλη δεν έχει αρκετή κίνηση. Παρ' όλα αυτά, ο Χοκς είπε ότι είναι ένα λεπτό μόνο πόνου σε σύγκριση με αυτό που πολλά άτομα με ειδικές ανάγκες αντιμετωπίζουν λεπτό προς λεπτό.

Box office
----------

Με προϋπολογισμό 1.000.000 δολάρια, η ταινία *Μαθήματα Ενηλικίωσης* έκανε άνοιγμα τριημέρου στην 29η θέση με 113.467 δολάρια. Συνολικά συγκέντρωσε 6 εκατομμύρια δολάρια στο αμερικανικό box office και 4,6 εκατομμύρια δολάρια στον υπόλοιπο κόσμο. Οι συνολικές εισπράξεις έφτασαν τα 10,6 εκατομμύρια δολάρια παγκοσμίως.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Β' Γυναικείου Ρόλου | Έλεν Χαντ | Υποψηφιότητα |
| Χρυσές Σφαίρες | Α' Ανδρικού Ρόλου - Δράμα | Τζον Χοκς | Υποψηφιότητα |
| Β' Γυναικείου Ρόλου | Έλεν Χαντ | Υποψηφιότητα |
| Screen Actors Guild Awards | Καλύτερη Ανδρική Ερμηνεία σε Πρωταγωνιστικό Ρόλο | Τζον Χοκς | Υποψηφιότητα |
| Καλύτερη Γυναικεία Ερμηνεία σε Δευτεραγωνιστικό Ρόλο | Έλεν Χαντ | Υποψηφιότητα |
| BAFTA | Β' Γυναικείου Ρόλου | Έλεν Χαντ | Υποψηφιότητα |
|

Παραπομπές
----------

1. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
2. ↑  Lisa Schwarzbaum (20 Οκτωβρίου 2012). «The Sessions (2012)». *Entertainment Weekly*. Ανακτήθηκε στις 14 Δεκεμβρίου 2012.
3. ↑  «The Surrogate 2012 Sundance Film Festival». *2012 Sundance Film Festival*. sundance.org. Αρχειοθετήθηκε από το πρωτότυπο στις 9 Νοεμβρίου 2012. Ανακτήθηκε στις 14 Δεκεμβρίου 2012.
4. ↑  «Μαθήματα Ενηλικίωσης στο Rotten Tomatoes». *Rotten Tomatoes*. Ανακτήθηκε στις 14 Δεκεμβρίου 2012.
5. 1 2  «70th Golden Globe Awards - Nominations». goldenglobes.org. Αρχειοθετήθηκε από το πρωτότυπο στις 21 Νοεμβρίου 2013. Ανακτήθηκε στις 14 Δεκεμβρίου 2012.
6. 1 2  «85th Academy Awards Nominations». oscar.go.com. Ανακτήθηκε στις 10 Ιανουαρίου 2013.
7. ↑  Rosen, Christopher (27 Ιανουαρίου 2012). «John Hawkes: 'Surrogate' Role Left Spine With 'Not Enough Movement'». The Huffington Post. Ανακτήθηκε στις 14 Δεκεμβρίου 2012.
8. 1 2  Eggertsen, Chris (24 Ιανουαρίου 2012). «Fox Searchlight snaps up 'Beasts of the Southern Wild' and 'The Surrogate' at Sundance». HitFix. Ανακτήθηκε στις 14 Δεκεμβρίου 2012.
9. 1 2  Schwarzbaum, Lisa (28 Ιανουαρίου 2012). «Sundance 2012: 'The Surrogate': A story of sex and the single guy with polio makes for a hot crowd-pleaser of a movie». *Entertainment Weekly*. Αρχειοθετήθηκε από το πρωτότυπο στις 3 Ιανουαρίου 2015. Ανακτήθηκε στις 14 Δεκεμβρίου 2012.
10. ↑  O'Brien, Mark (Μάιος 1990). «On Seeing A Sex Surrogate». *The Sun Magazine*. Αρχειοθετήθηκε από το πρωτότυπο στις 9 Μαΐου 2017. Ανακτήθηκε στις 14 Δεκεμβρίου 2012.  Text "issue 174 On Seeing A Sex Surrogate" ignored (βοήθεια)
11. ↑  Harris, Dana (27 Ιανουαρίου 2012). «The Story Behind Sundance Hit 'The Surrogate' is in 'Breathing Lessons'». indieWire. Ανακτήθηκε στις 14 Δεκεμβρίου 2012.
12. 1 2  John Horn (22 Ιανουαρίου 2012). «Sundance 2012: A 65-year-old takes on disability and sex in 'The Surrogate'». *Los Angeles Times*.. Ανακτήθηκε στις 14 Δεκεμβρίου 2012.
13. 1 2 3  Schoenbrun, Dan (26 Ιανουαρίου 2012). «Five Questions with "The Surrogate" Director Ben Lewin». *Filmmaker*. Ανακτήθηκε στις 14 Δεκεμβρίου 2012.
14. 1 2 3  Yuan, Jada (27 Ιανουαρίου 2012). «John Hawkes on His Standing-Ovation-Worthy Sundance Film, The Surrogate». *New York*. Ανακτήθηκε στις 14 Δεκεμβρίου 2012.
15. ↑  «Box office / business for The Sessions». *IMDb*. Ανακτήθηκε στις 14 Δεκεμβρίου 2012.
16. 1 2 3  «Μαθήματα Ενηλικίωσης στο Box Office Mojo». *Box Office Mojo*. Ανακτήθηκε στις 14 Δεκεμβρίου 2012.
17. ↑  «The 19th Annual Screen Actors Guild Awards». sagawards.org. Ανακτήθηκε στις 14 Δεκεμβρίου 2012.
18. ↑  «British Academy Film Awards Nominations in 2013». bafta.org. Ανακτήθηκε στις 9 Ιανουαρίου 2013.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2013-11-25 στο Wayback Machine.
* Μαθήματα Ενηλικίωσης στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:κινηματογράφος
 |

 |